

Crna Gora

O P Š T I N A B A R

**Sekretarijat za privredu**

Sekretarijat za privreduna osnovu člana 27. Odluke o podsticajima i investiranju u razvoj poljoprivrede("Sl. list CG-opštinski propisi "br.46/16) i člana 17 Odluke o izmjenama i dopunama odluke o podsticajima i investiranju u razvoj poljoprivrede ("Sl. list CG-opštinski propisi "br.18/19), a u skladu sa Budžetom opštine Bar i Planom korišćenja sredstava za podsticanje razvoja poljoprivrede za 2019. godinu, objavljuje:

**JAVNI POZIV**

**za dodjelu podrške u stočarskoj proizvodnji za 2019. godinu**

**PREDMET POZIVA**

U okviru podrške stočarske proizvodnje za 2019. godinu,korisnik ostvaruje pravo na premije za uzgoj stoke po grlu i pomoć u izgradnji objekata za uzgoj stoke i objekata za skladištenje stočne hrane.

**DEFINICIJA KORISNIKA PODSTICAJNIH SREDSTAVA**

Pravo na podsticaje po ovom Javnom pozivu ostvaruju fizička i pravna lica. Fizička lica moraju biti upisana u registar poljoprivrednih gazdinstava u skladu sa Zakonom o poljoprivredi i ruralnom razvoju(„Sl. list CG“, br. 56/09,34/14, 1/15 i 30/17) u trenutku podnošenje Zahtjeva za odobravanje podrške. Ukoliko su podnosioci zahtjeva pravna lica neophodno je da im je primarna djelatnost iz Sektora A: Poljoprivreda, šumarstvo, ribarstvo, u skladu sa Zakonom o klasifikaciji djelatnosti („Sl. List CG“, br. 18/11). Podnosilac zahtjeva mora da imaju prebivalište, odnosno sjedište na području opštine Bar i da poljoprivrednu djelatnost obavljaju na teritoriji Opštine Bar.

**PRIHVATLJIVE INVESTICIJE**

Podrška stočarskoj proizvodnji se ostvaruje obezbjeđivanjem:

* + premije po grlu za krave i priplodne junice;
	+ premije po grlu za ovce i koze;
	+ premije za uzgoj svinja;
	+ premije za uzgoj koka nosilja;
	+ pomoći u izgradnji, rekonstrukciji ili adaptaciji objekata za uzgoj stoke kao i objekta za

skladištenje stočne hrane sa pripadajućom opremom.

**VISINA PODRŠKE**

Za sve nabrojane podsticaje, Planom korišćenja sredstava opredijeljeno je ukupo **33.000,00** € za 2019. godinu.

Visina podrške je 50 % od ukupno prihvatljivih troškova po investiciji.

Korisnici mogu ostvariti maksimalnu visinu podrške do 10.000,00 €, u toku godine

**OPŠTI USLOVI PRIHVATLJIVOSTI**

Pravo na podsticaje, korisnik može ostvariti ako:

- ispunjava uslove propisane Odlukom o podsticajima i investiranju u razvoj poljoprivrede i Izmjenama i dopunama odluke o podsticajima i investiranju u razvoj poljoprivrede,

- nema neizmirenih poreskih obaveza prema organima lokalne uprave, zaključno sa 2018. odinom,

- za istu investiciju nije korisnik podrške od Ministarstva poljoprivrede i ruralnog razvoja.

Izgradnja, rekonstrukcija ili adaptacija objekata se ne može podržati na zemljištu ili objektu na kojima su u kat. operatu upisani tereti i ograničenja (hipoteka, zabrana opterećenja, otuđenja i sl.).

Investicije mogu biti prihvaćene za podršku samo ukoliko je pružalac usluga, izvođač radova i dobavljač roba pravno lice registrovano za obavljanje tih djelatnosti.

Sredstvima podsticaja ne nadoknađuju se:

- nabavka korišćene odnosno polovne opreme i mehanizacije,

- troškovi poreza, carine, uvoza, administrativne takse i slični troškovi,

- kupovina i zakup poljoprivrednog zemljišta i postojećih objekata,

- troškovi obrtnih sredstava i operativni troškovi,

- troškovi sopstvenog rada (zarada,doprinosa).

**SPECIFIČNI KRITERIJUMI PRIHVATLJIVOSTI**

1. *Premije za krave i priplodne junice*: pravo na podršku imaju registrovani poljoprivredni

proizvođači koji imaju 3 ili više krava ili priplodnih junica u tovu. Premija se daje za svako grlo posebno.

1. *Premije za ovce i koze:* pravo na podršku imaju registrovani poljoprivredni proizvođači koji

gaje više od 30 grla ovaca u stadu ili 20 grla koza u stadu. Premija se daje za svako grlo posebno.

1. *Premije za uzgoj svinja:* pravo na podršku imaju registrovani poljoprivredni proizvođači

koji gaje više od 5 grla. Premija se daje za svako grlo posebno.

1. *Premije za uzgoj koka nosilja* mogu ostvariti registrovani poljoprivredni proizvođači koji

posjeduju minimalno 300 koka nosilja godišnje.

U slučaju pod 1, 2 i 3, plaćanje se odnosi samo na grla iznad minimalnog broja. Kriterijum je ispunjen ako poljoprivredni proizvođač drži taj broj grla minimalno šest mjeseci i ako su životinje obilježene ušnim markicama i registrovana u bazi podataka *Veterinarske uprave* i da držalac životinja posjeduje dokumentaciju potrebnu za identifikaciju.

Za uzgoj koka nosilja korisnik mora posjedovati rješenje o ispunjenosti uslova za uzgoj koka nosilja od nadležnog Ministarstva.

Korisnici moraju posjedovati objekte za držanje stoke i poljoprivredne površine za proizvodnju dovoljne količine stočne hrane.

Ukoliko je predmet investicije rekonstrukcija odnosno adaptacija objekta za uzgoj stoke kao i objekata za skladištenje stočne hrane sa pripadajućom opremom, uz zahtjev se dostavlja dokaz o pravu izvođenja radova i projekat sa detaljnim predmjerom i predračunom planiranih radova.

**POTREBNA DOKUMENTACIJA**

* zahtjev za odobravanje podrške;
* rješenje o registraciji poljoprivrednog gazdinstva koje izdaje Ministarstvo poljoprivrede i ruralnog razvoja;
* Ovjerena Izjava da za istu vrstu podsticaja nije koristio sredstva od državnih organa i organa lokalne uprave;
* za pravna lica izvod iz CRPS-a;
* dokaz o vlasništvu ili korišćenju zemljišta ( posjedovni list ne stariji od šest mjeseci, ugovor o zakupu original ili ovjerena kopija, rješenje o nasljeđivanju original ili ovjerena kopija i dr.);
* fotokopija lične karte podnosioca zahtjeva;
* potvrda da nema neizmirenih poreskih obaveza prema organima lokalne uprave zakljucno sa 2018. godinom;
* dokaz da je nabavka plaćena i to :
* fiskalni račun koji prati otpremnica sa imenom kupca ;
* u slučaju žiralnog plaćanja (plaćanja preko računa) ovjeren virman (uplatnica) o prenosu sredstava dobavljaču i ovjerena faktura (račun);
* druge dokaze predviđene specifičnim kriterijumima prihvatljivosti.

**NAČIN PODNOŠENJA ZAHTJEVA**

Obrazac Zahtjeva za dodjelu podrške u stočarskoj proizvodnji za 2019. godinu može se preuzeti u kancelarijama Sekretarijata za privredu i u Građanskom birou opštine Bar.

Popunjen obrazac zahtjeva i propratnu dokumentaciju dostaviti neposredno u Građanskom birou opštine Bar ili preporučenom poštom na sljedeću adresu:

**Sekretarijat za privredu**

**zahtjev po Javnom pozivu za dodjelu podrške u stočarskoj proizvodnji za 2019. godinu**

**Bulevar Revolucijebr.1,**

**85000 BAR**

**Rok** za dostavljanje zahtjeva je **31.oktobar 2019 godine**, odnosno do utroška sredstava opredijeljenih za realizaciju ovog programa.

U slučaju utroška sredstava prije 31.oktobra 2019 godine, Javni poziv će biti zaključen o čemu će proizvođači biti obaviješteni.

**PROCEDURA REALIZACIJE**

Sekretarijat prije odobravanja novčanih podsticaja, obilazi proizvođače koji su dostavili kompletnu dokumentaciju i uvidom na licu mjesta, vrši provjeru podataka i uslova propisanih Odlukom o podsticajima i investiranju u razvoj poljoprivrede i Odlukom o izmjenama i dopunama odluke o podsticajima investiranju u razvoj poljoprivrede i ovim pozivom,i o tome sačinjava zapisnik sa ocjenom i mišljenjem o ispunjavanju uslova za korišćenje novčanih podsticaja.

U slučaju da korisnik ne dozvoli ili spriječi rad Sekretarijata na terenu,te na bilo koji drugi način utiče na njen rad, podneseni zahtjev neće biti odobren.

Na osnovu priložene dokumentacije i uvida na licu mjesta Sekretarijat konstatuje ispunjenost uslova za ostvarivanje prava na podsticajna sredstva i rješenjem odobrava isplatu novčanih podsticaja korisnicima.

Ukoliko je predmet investicije izgradnja, rekonstrukcija ili adaptacija objekata za uzgoj stoke kao i objekta za skladištenje stočne hrane sa pripadajućom opremom, na osnovu priložene dokumentacije i zapisnika sa lica mjesta donosi se **Rješenje o odobravanju investicije**. Nakon dobijanja ovog Rješenja podnosilac zahtjeva realizuje predmetnu investiciju i dostavlja Sekretarijatu Zahtjev za odobravanje podrške sa pratećom dokumentacijom. Dobijanjem zahtjeva Sekretarijat izlazi na teren i uz zapisnik sa ocjenom i mišljenjem i pratećom foto dokumentacijom donosi **Rješenje o odobravanju podrške** i isplaćuje novčani podsticaj korisnicima u roku od 60 dana od dana podnošenja zahtjeva.

Korisnici prava dužni su namjenski koristiti podsticajna sredstva i ne mogu otuđiti, niti drugom licu dati na korišćenje investiciju koja je predmet zahtjeva, u period od 5 godina od dana ostvarivanja prava.

Kontrolu utroška odobrenih podsticajnih sredstava kontinuirano vrši organ nadležan za poslove poljoprivrede i ruralnog razvoja.

Korisnici koji nenamjenski koriste podsticajna sredstva, koje utvrdi nadležni organ, gube pravo na podsticajna sredstva o čemu sekretarijat donosi posebno rješenje kojim će se korisniku naložiti vraćanje sredstava.

U slučaju nenamjenskog korišćenja, korisnik je u obavezi da u cjelosti vrati dodeljena sredstva u roku od 30 dana od dana prijema rješenja.

Lica koja su dali netačne podatke prilikom podnošenja zahtjeva, koje utvrdi nadležni organ, nemaju prava na podsticajna sredstva.

Korisnici prava moraju čuvati dokumentaciju na osnovu koje su ostvarili pravo na podsticajna sredstva, najmanje pet godine od dana dobijanja podsticajnih sredstava. Podnosilac čiji zahtjev ne bude prihvaćen biće obaviješten o razlozima za odbijanje. Kaznene Odredbe su propisane članom 34 i 35 Odluke o podsticajima I investiranju u razvoj poljoprivrede.

NAPOMENA: Neblagovremene zahtjeve Sekretarijat neće razmatrati.

 Prihvataće se računi iz 2019. godine.

Informacije u vezi sa Javnim pozivom mogu se dobiti putem telefona: 030 301 450 ili na e mail marko.novakovic@bar.me i danka.vukmanovic@bar.me